open-index/open-wikipedia-markdown huggingface dataset:
புரோமின் ஒற்றை புளோரைடு

**புரோமின் ஒற்றைபுளோரைடு** *(Bromine monofluoride )* என்பது BrF என்ற மூலக்கூறு வாய்பாடு கொண்ட முற்றிலும் நிலையற்றதொரு உப்பீனியிடைச் சேர்மமாகும். புரோமின் முப்புளோரைடு அலலது புரோமின் ஐம்புளோரைடுடன் புரோமினைச் சேர்ப்பதன் மூலமாக புரோமின் ஒற்றை புளோரைடைத் தயாரிக்க முடியும். முற்றிலும் நிலைப்புத்தன்மை இல்லாத காரணத்தால் இதைக் கண்டறிய முடியுமே தவிர தனித்துப் பிரிக்க இயலாது.:

:BrF3 + Br2 → 3 BrF
:BrF5 + 2 Br2 → 5 BrF
:Br2(l) + F2(g) → 2BrF(g) 

சாதாரண வெப்பநிலையில் புரோமின் ஒற்றைபுளோரைடு இயல்புநிலை மாற்றம் கெட்டு புரோமின் முப்புளோரைடு  புரோமின் ஐம்புளோரைடு மற்றும் புரோமின் என்ற சேர்மங்களாக சிதைவடைகிறது>

## மேற்கோள்கள்

பகுப்பு:புளோரைடுகள்
பகுப்பு:புரோமின்(I) சேர்மங்கள்
பகுப்பு:இடைஉப்பீனி சேர்மங்கள்
பகுப்பு:ஈரணு மூலக்கூறுகள்
கரோல் பாக்

**கரோல் பாக்**, புது தில்லியின் பகுதியாகும். இங்கு குடியிருப்புகளும், வியாபார நிறுவனங்களும் உள்ளன. இது மத்திய தில்லி மாவட்டத்தின் மூன்று ஆட்சிப்பிரிவுகளில் ஒன்று. தரியாகஞ்சு, பகர்கஞ்சு ஆகிய இரண்டும் பிற ஆட்சிப்பிரிவுகள்.

இது புது தில்லி மக்களவைத் தொகுதிக்கு உட்பட்டது.

## போக்குவரத்து
இங்கிருந்து 21 கி.மீ. தொலைவில் இந்திரா காந்தி பன்னாட்டு வானூர்தி நிலையம் உள்ளது. இந்த பகுதிக்காக கரோல் பாக் மெட்ரோ ரயில் நிலையம் உள்ளது.

## சான்றுகள்

## இணைப்புகள்

பகுப்பு:தில்லி சுற்றுப் பகுதிகள்
பகுப்பு:தில்லி
பகுப்பு:மத்திய தில்லி மாவட்டம்
ஹரிஹரன் கோயில்

**ஹரிஹரன் கோயில்** (Harihareshwara Temple)  இந்தியாவில், கர்நாடக மாநிலத்தின் தாவண்கரே மாவட்டத்தில், ஹரிஹர் வருவாய் வட்டத்தில், துங்கப்பத்திரை ஆற்றாங்கரையில்   *ஹரிஹர்* எனுமிடத்தில் அமைந்துள்ளது. ஹோய்சாளப் பேரரசின்  இரண்டாம் வீர நரசிம்மன் மன்னனின்  தலைமைப் படைத்தலைவராக இருந்த *பொலல்வா*  (Polalva) என்பவரால் 1224இல் கட்டப்பட்டது. 1268இல் இக்கோயில் மறுசீரமைக்கப்பட்டது. இடது புறம் ஹரியும், வலது புறம் ஹரனும், இணைந்த *ஹரிஹரன்* எனும் **சங்கரநாராயணன்** சுவாமி பெயரில் அர்ப்பணிக்கப்பட்டது இக்கோயில். ஹரியும் சிவனும் ஒன்றே  என்ற கோட்பாட்டை முன்னிறுத்த அமைந்த கோயில். இது போன்ற கோயில் தமிழ்நாட்டில்  சங்கரன்கோயில் சங்கர நாராயணர் கோயில் அமைந்துள்ளது.

## கோயில் அமைப்பு
ஹோய்சாலர் கட்டிடக்கலை அமைப்பில் கட்டப்பட்ட இக்கோயிலின் நடுவில் உருளை வடிவில் பல தூண்களுடன் கூடிய திறந்த வெளி மண்டபம் அமைந்துள்ளது. மண்டபத்தின் கூரையில் அழகிய வேலைபாடுகளுடன் கூடிய தாமரை வடிவ சிற்பங்கள் வடிக்கப்பட்டுள்ளது. கோயிலின் முந்தைய கோபுர விமானம் மாற்றப்பட்டு, தற்கால செங்கல் சுண்ணாம்பு கலவையால் அமைக்கப்பட்டுள்ளது.

## அடிக்குறிப்புகள்

## மேற்கோள்கள்
* 
*
*
* 

## வெளி இணைப்புகள்
* http://1min.in/indiapost/pincode/577601
* https://plus.google.com/107283060847515066091/about?gl=in&hl=ta

பகுப்பு:போசளர் கட்டிடக்கலை
பகுப்பு:கர்நாடகாவில் உள்ள இந்துக் கோயில்கள்
பகுப்பு:தாவணகெரே மாவட்டம்
இசுக்கொட்டிய தேசியக் கட்சி

**இசுக்காட்டிய தேசியக் கட்சி** (*Scottish National Party*, *SNP*, ) என்பது இசுக்கொட்லாந்தின் தேசியவாத, சமூக-சனநாயக, அரசியல் கட்சி ஆகும். ஐக்கிய இராச்சியத்திடம் இருந்து இசுக்கொட்லாந்தின் விடுதலைக்காக இக்கட்சி குரல் கொடுத்து வருகிறது. ஐக்கிய இராச்சியத்தின் மக்களவையில் கன்சர்வேட்டிவ், தொழிற் கட்சி ஆகியவற்றுக்கு அடுத்தபடியாக மூன்றாவது பெரிய கட்சி இதுவாகும். இசுக்கொட்லாந்து நாடாளுமன்றத்தில் மிகப் பெரும் கட்சியாகவும் விளங்குகின்றது. இக்கட்சியின் தலைவராக இசுக்கொட்லாந்தின் தற்போதைய முதல்வர் நிக்கொலா ஸ்டர்ஜன் இருந்து வருகிறார்.

1934 ஆம் ஆண்டில் இசுக்கொட்லாந்து தேசியக் கட்சியும், இசுக்கொட்டியக் கட்சியும் இணைந்து இக்கட்சி உருவானது. 1967 ஆம் ஆண்டு முதல் தொடர்ச்சியாக மக்களவையில் உறுப்பினர்களைக் கொண்டுள்ளது. 1999 இல் இசுக்கொட்டிய நாடாளுமன்றம் உருவானதன் பின்னர், எஸ்.என்.பி கட்சி இசுக்காட்டிய நாடாளுமன்ரத்தில் இரண்டாவது பெரிய கட்சியானது. 2007 இசுக்காட்டியத் தேர்தலில் வெற்றி பெற்று சிறுபான்மை அரசாக ஆட்சியைப் பிடித்தது. 2011 தேர்தலில் பெரும் வெற்றி பெற்று பெரும்பான்மை அரசை அமைத்தது.

மே 2015 இன் படி, இக்கட்சியில் 115,000 உறுப்பினர்கள் உள்ளனர். இவர்களில் 64 பேர் இசுக்கொட்டிய நாடாளுமன்ற உறுப்பினர்கள், 56 பேர் மக்களவை உறுப்பினர்கள், 424 பேர் உள்ளூராட்சி உறுப்பினர்கள் ஆவர். இக்கட்சி ஐரோப்பிய நாடாளுமன்றத்தில் 2 பேரையும் கொண்டுள்ளது.

## மேற்கோள்கள்

## வெளி இணைப்புகள்
* Scottish National Party - Official website

பகுப்பு:ஐக்கிய இராச்சியத்தின் அரசியல் கட்சிகள்
பகுப்பு:இசுக்காட்லாந்து
சின் பெயின்

**சின் பெயின்** (*Sinn Féin* ஐரிய மொழியில் "நாம்" நாமே) என்பது அயர்லாந்து குடியரசு, வட அயர்லாந்து நாடுகளில் இயங்கும் ஓர் ஐரிய குடியரசுவாத சனநாயக சோசலிச அரசியல் கட்சி ஆகும்.

தொடக்க கால சின் பெயின் அமைப்பு 1905 இல் ஆர்தர் கிரிபித் என்பவரால் அமைக்கப்பட்டது. இவ்வமைப்பின் உறுப்பினர்கள் அயர்லாந்து விடுதலைக்கான போரில் புரட்சிகர அயர்லாந்துக் குடியரசை நிறுவியவர்கள். அயர்லாந்து உள்நாட்டுப் போரில் இவ்வமைப்பு இரண்டு கட்சிகளாக உடைந்தது. இன்றைய சின் பெயின் கட்சி 1970 இல் மேலும் பிளவடைந்து உருவானது. மற்றைய பிரிவு தொழிலாளர் கட்சியாக உருவானது. வட அயர்லாந்து மோதல்களின் போது, சின் பெயின் ஐரியக் குடியரசுப் படை (ஐ.ஆர்.ஏ) உடன் இணைந்து பணியாற்றியது. சின் பெயின் கட்சி உள்ளூராட்சி சபைகளில் போட்டியிட்டாலும், பிரித்தானிய நாடாளுமன்றம், ஐயர்லாந்து நாடாளுமன்றங்களில் வாக்களிக்காத கொள்கையைக் கொண்டிருந்தது. 1983 இல் ஜெரி ஆடம்சு கட்சித் தலைவரானதை அடுத்து, தேர்தல் அரசியல் அதிக முக்கியத்துவம் பெற்றது. 1986 இல் கீழவையில் "வாக்களிக்காத கொள்கை"யைக் கைவிட்டது. இதற்கு எதிராக அக்கட்சியின் சிர் குடியரசு சின் பெயின் என்ற கட்சியைத் தொடங்கினர். 1990களில், செரி ஆடம்சு, மார்ட்டின் மெக்கினசு தலைமையில் வட அயர்லாந்து அமைதிப் பேச்சுக்களில் ஈடுபட்டனர். இது பெல்பாஸ்ட் உடன்பாட்டுக்கு வழிவகுத்து, வட அயர்லாந்து சட்டமன்றத்தை உருவாக்கியது. 2006 இல் வட அயர்லாந்து காவல்துறை சேவையை உருவாக்கிய செயின்ட் ஆன்ட்ரூசு உடன்பாட்டில் கையெழுத்திட்டது.

வட அயர்லாந்து சட்டமன்றத்தில் சின் பெயின் ஐரியத் தேசியவாதத்தின் வரலாற்றில் முதல் தடவையாக அது 2022 மே மாத தேர்தலில் பெரும்பாலான இடங்களைக் கைப்பற்றியது. 2007 முதல் 2022 வரை வட அயர்லாந்து சட்டமன்றத்தில் சனநாயக ஒன்றியக் கட்சிக்கு அடுத்தபடியாக சென் பெயின் இரண்டாவது மிகப் பெரிய கட்சியாக இருந்து வந்தது. சின் பெயினின் உறுப்பினர்கள் துணை முதலமைச்சராகப் பதவியில் இருந்து வந்தனர். ஐக்கிய இராச்சியத்தின் நாடாளுமன்றத்தில், சின் பெயினிடம் ஏழு தொகுதிகள் உள்ளன. ஆனாலும், அது அங்கு "வாக்களிக்காத கொள்கை"யைக் கடைப்பிடித்து வருகிறது. அயர்லாந்து கீழவையில் சின் பெயின் கட்சி முக்கிய எதிர்க்கட்சியாக உள்ளது.

கட்சியின் தற்போதைய தலைவர் மேரி லூ மெக்டொனால்ட் ஆவார். இவர் 2018 இல் செரி ஆடம்சிற்குப் பதிலாக நியமிக்கப்பட்டார்.

## மேற்கோள்கள்

## வெளி இணைப்புகள்

* Sinn Féin
* Sinn Féin's "Ireland of Equals" website 

பகுப்பு:ஐக்கிய இராச்சியத்தின் அரசியல் கட்சிகள்
பகுப்பு:அயர்லாந்தின் அரசியல் கட்சிகள்
பகுப்பு:வட அயர்லாந்து
மீத்தாக்சி ஈத்தேன்

**மீத்தாக்சி ஈத்தேன்** *(Methoxyethane)* என்பது C3H8O என்ற மூலக்கூறு வாய்பாடு கொண்ட கரிமச் சேர்மம் ஆகும்.  **எத்தில் மெத்தில் ஈதர்** (*ethyl methyl ether*) என்ற பெயராலும் அழைக்கப்படும் இச்சேர்மத்தில் ஒரு ஈத்தைல் தொகுதி மீத்தாக்சி தொகுதியுடன் பிணைக்கப்பட்டிருக்கிறது. மீத்தாக்சி ஈத்தேன் நிறமற்ற வாயுவாகவும் சுவாசிக்க நேரிட்டால் மருந்து நெடியுடனும் காணப்படுகிறது. இறுதிவரை எரியக்கூடிய இதை சுவாசிக்கும்போது கிறுகிறுப்பு அல்லது மூச்சடைப்பை ஏற்படுத்துகிறது. இலூயிசு காரமாக செயல்பட்டு இலூயிசு அமிலங்களுடன் இணைந்து உப்புகளைக் கொடுக்கிறது. ஆக்சிசனேற்ற முகவர்களுடன் இது தீவிரமாகவும் வினைபுரிகிறது.

## மேற்கோள்கள்


பகுப்பு:ஈதர்கள்
பகுப்பு:ஈதர் கரைப்பான்கள்
பார்த்தசாரதி

**பார்த்தசாரதி**, மகாபாரதம் எனும் காப்பியத்தில்  பாண்டவர்களுக்கும் – கௌரவர்களுக்கும் இடையே 18 நாட்கள் நடந்த  குருச்சேத்திரப் போரில், அருச்சுனனின் வேண்டுதலின்படி, ஸ்ரீகிருஷ்ணர் பார்த்தனனின் தேருக்குச் சாரதியாக (தேரோட்டி) செயல்பட்டதால், கிருஷ்ணருக்கு பார்த்தசாரதி என்ற பெயராயிற்று.
கிருஷ்ணரின் பெயரில் சென்னை, திருவல்லிக்கேணியில், பார்த்தசாரதி கோயில் அமைந்துள்ளது.

## மேற்கோள்கள்


## வெளி இணைப்புகள்

பகுப்பு:கிருட்டிணன்
நொதித்தல் ஐதரசன் உற்பத்தி

**நொதித்தல் ஐதரசன் உற்பத்தி** *(Fermentative hydrogen production)* என்பது கரிம வினை வேதிமத்தை நொதிப்பு முறையில் உயிர்வழி ஐதரசனாக மாற்றும் செயலாகும். காற்றுநாடாச் செயல்முறை போலவே மூன்று படிநிலைகளில் இம்மாற்றம் நிகழ்கிறது. பலதரப்பட்ட பாக்டீரியா குழுக்கள் பல்நொதியங்களை உபயோகித்து இம்மாற்றத்தை வெளிப்படுத்துகின்றன. கரும் நொதிப்பு வினைகளுக்கு ஒளியாற்றல் தேவைப்படுவதில்லை. எனவே இவ்வினையில் தொடர்ந்து இரவு பகல் கருதாமல் நாள் முழுவதும் கரிமச் சேர்மங்களில் இருந்து ஐதரசன் உற்பத்தி நிகழ்கிறது. பொதுவாக பாக்டீரியாக்கள் தொகுப்புமுறை உயிரியலைப் பயன்படுத்தி மரபுநிலையில் மாறுபடுகின்றன.

ஒளிவழி நொதிப்பு, கரும நொதித்தலில் இருந்து வேறுபட்டதாகும். ஏனெனில், ஒளிவழி நொதித்தலுக்கு ஒளி அவசியமானது ஆகும். நுண்ணுயிரிவகை எரிபொருள் மின்கலங்களில் உயிர்வினையூக்க மின்னாற்பகுப்பு செயல்முறை பயன்படுகிறது

## பாக்டீரியா திரிபுகள்
உதாரணமாக தண்டு வடிவ ஒளிச்சேர்க்கை பாக்டீரியாக்களுடன் ஒளிவழி நொதித்தல் நிகழும்போது சிறுமூலக்கூறு கொழுப்பு அமிலங்கள் ஐதரசனாக மாற்றப்படுகின்றன.

## மேற்கோள்கள்

## இவற்றையும் காண்க
*தொகுப்புமுறை உயிரியல்
*உயிர்வளி ஐதரசன்
*நொதித்தல்
*ஐதரசன் தயாரிப்பு

## வெளிப்புற இணைப்புகள்
*HYDROGEN PRODUCTION VIA DIRECT FERMENTATION
*Developments and constraints in fermentative hydrogen production 

பகுப்பு:ஐதரசன் தயாரிப்பு
பகுப்பு:ஊக்கியியல்
பகுப்பு:நொதித்தல்
ஏ. எஸ். ராஜா

**ஏ. எஸ். ராஜா** (இறப்பு: 21 பெப்ரவரி 1981) இலங்கைத் தமிழ்த் திரைப்பட, நாடக நடிகர். பல சிங்கள, தமிழ்த் திரைப்படங்களில் நடித்தவர்.

## நாடகங்களில்
1940களில் தமிழ்நாட்டில் இருந்து சங்கரதாஸ் சுவாமிகள் தலைமையில் நாடகக் குழு இலங்கைக்கு வந்து பல நாடகங்களை மேடையேற்றியது. அவர்களது "மச்ச ஹரிச்சந்திரா" என்ற நாடகத்தில் பெண் வேடத்தில் நடிக்க ஏ. எஸ். ராஜாவிற்கு வாய்ப்புக் கிடைத்தது. சுவாமிகளின் நாடகக் குழுவுடன் இலங்கை முழுவதும் சென்று அவரது நாடகங்களில் நடித்தார்.

விஜயா ஸ்டேஜ் என்ற பெயரில் ஒரு நாடகக் கம்பனியை ஆரம்பித்து பல மேடை நாடகங்களை நடத்தினார். இவற்றில், "நீதிபதியின் மகள்", "சுமதி எங்கே" போன்ற நாடகங்கள் புகழ் பெற்றன. லடீஸ் வீரமணி, டீன்குமார் ஆகியோரின் நாடகங்களிலும் நடித்தார்.

## திரைப்படங்களில்
சிங்களத் திரைப்படங்களில் சிறு வேடங்களில் நடிக்கத் தொடங்கிய ஏ. எஸ். ராஜா பிரபல சிங்கள நடிகர் காமினி பொன்சேகா நடித்த பல திரைப்படங்களில் வில்லன் பாத்திரங்களில் நடித்துப் புகழ் பெற்றார்.

ஏ. எஸ். ராஜா முதன் முதலில் நடித்த தமிழ்த் திரைப்படம் சமுதாயம். இதனை ஹென்றி சந்திரவன்ச என்பவர் தயாரித்திருந்தார். டபிள்யூ. எம். எஸ். தம்பு தயாரித்த வெண்சங்கு திரைப்படத்தில் வயதான தந்தை வேடத்தில் நடித்தார். கிங்ஸ்லி எஸ். செல்லையா தயாரித்த மஞ்சள் குங்குமம் என்ற திரைப்படத்தில் நடித்தார்.

## நடித்த சில திரைப்படங்கள்
ஏ. எஸ். ராஜா 25 இற்கும் மேற்பட்ட சிங்களத் திரைப்படங்களில் நடித்துள்ளார்.
*சண்டியா
*ஹித்த ஹொந்த மினிஹா
*சத்த பணஹாய்
*யட்டகிய தவச
*சூர சௌரயா
*சமாஜய
*வனாத்த கெல்ல
*சுமதி எங்கே (மொழி மாற்றத் திரைப்படம்)
*சமுதாயம் (1962)
*வெண்சங்கு (1970)
*மஞ்சள் குங்குமம் (1970)

## பட்டங்கள்
*திரைக்கலைக்குரிசில் என்ற பட்டம் திரைக்கலை என்ற இதழின் சார்பாக வழங்கப்பட்டது.

## மறைவு
ஏ. எஸ். ராஜா 1981 பெப்ரவரி 21 இல் கொழும்பில் காலமானார். இவரின் மகன் ராஜா கணேசன் ஒரு தொலைக்காட்சி, வானொலி, மேடை நாடகக் கலைஞர் ஆவார்.

## மேற்கோள்கள்

பகுப்பு:ஈழத்துக் கலைஞர்கள்
பகுப்பு:இலங்கைத் தமிழ்த் திரைப்பட நடிகர்கள்
பகுப்பு:ஈழத்து நாடக நடிகர்கள்
பகுப்பு:இலங்கைத் திரைப்பட நடிகர்கள்
பகுப்பு:சிங்களத் திரைப்பட நடிகர்கள்
பகுப்பு:1981 இறப்புகள்
ஐதரசன் தூய்மையாக்கி

**ஐதரசன் தூய்மையாக்கி** *(hydrogen purifier)*  என்பது ஐதரோ கார்பன்களில் இருந்து உற்பத்தி செய்யப்படும் ஐதரசனை தூய்மையாக்கப் பயன்படும் கருவியாகும். புரோட்டான் பரிமாற்ற எரிபொருள் மின்கலன்களில் இவ்வாறு தூய்மைப்படுத்தப்பட்ட மீத்தூய ஐதரசன் பயன்படுத்தப்படுகிறது.
 
## பலேடியம் சவ்வு ஐதரசன் தூய்மையாக்கிகள்

பலேடியம் மென்தகடு என்பது பலேடியமும் வெள்ளியும் சேர்ந்த உலோகக் கலவையால் ஆக்கப்பட்ட உலோகக் குழாயாகும் பொதுவாக 300 பாகை செல்சியசு வெப்பநிலைக்கு மேல் வெப்பப்படுத்தும் போது அதன் படிக வடிப்பி வழியாக  ஓரணு ஐதரசனை மட்டுமே புகுந்து செல்ல அனுமதிப்பது இவ்வுலோகக் கலவையிலான தகட்டின் தனிச்சிறப்பு ஆகும்.
 
## அடர்த்தியான உலோக மெல்லிழை தூய்மையாக்கி
 
அடர்த்தி மிகுந்த மெல்லிய உலோகவிழைத் தகடுகள் ஐதரசன் சுத்திகரிப்புக்கு மலிவானதாகவும் பயன்படுத்துவதற்கு எளியனவாகவும் உள்ளன.
 
## அழுத்த ஊஞ்சல் பரப்பு ஈர்த்தல்

தொகுப்பு முறையில் பெருமளவில் ஐதரசன் தயாரிக்கும் திட்டங்களில் இறுதிப்படிநிலையில் தோன்றும் கார்பன் டை ஆக்சைடை நீக்குவதறகு அழுத்த ஊஞ்சல் பரப்பு ஈர்த்தல் தொழினுட்பம் பயன்படுத்தப்படுகிறது. தேவைப்பட்டால் இத்தொழினுட்பம் மூலம் மீத்தேன், கார்பன் மோனாக்சைடு , நைட்ரசன் , ஆர்கான் மற்றும் ஈரத்தன்மை ஆகியனவற்றையும் ஐதரசனில் இருந்து நீக்க முடியும்.

## வினையூக்க மறுசேர்க்கை அல்லது ஆக்சிசனீக்கம்

உயிர்வளி நீக்கம் அல்லது வினையூக்க மறுசேர்க்கை வினையின் மூலம் ஆக்சிசன் மாசுக்கள் நீக்கப்படுகின்றன. இச்செயல்முறை டீயாக்சோ செயல்முறை என்றும் அழைக்கப்படுகிறது. ஆக்சிசன் ஐதரசனுடன் வினைபுரிந்து நீராவி உண்டாகிறது. தேவைப்பட்டால் இந்நீராவியை உலர்த்திகளைக் கொண்டும் நீக்கிவிடலாம். பிளாட்டினம் தொகுதித் தனிமங்கள் இங்கு அடிப்படை வினையூக்கிகளாகப் பயன்படுத்தப்படுகின்றன.பொதுவாக இவ்வமைப்பில் 3% ஆக்சிசன் உட்செலுத்தப்பட்டு மில்லியனில் ஒரு பங்கு அளவு மாசு ஆக்சிசன் நீக்கப்படுகிறது. 
 
## பயன்கள்

ஒளியுமிழ் இருமுனையங்கள் தயாரிக்கும் கரிமவுலோக ஆவிநிலை மேலொழுங்கு உலைகளில் ஐதரசன் தூய்மையாக்கிகள் பயன்படுகின்றன.

## மேற்கோள்கள்

## வெளிப்புற இணைப்புகள்
*3 industrial hydrogen purifier systems 
*Power and Energy, Inc.
*Setting a new benchmark for hydrogen delivery

பகுப்பு:ஐதரசன்
பகுப்பு:வேதியியல் கருவிகள்
பகுப்பு:தொழிற்சாலை வாயுக்கள்
பகுப்பு:வளிமத் தொழினுட்பம்
எம்சி சாய்

**எம்சி சாய்** (சாய்ரூபன் இராமகிருட்ணன்) ஒர் அறியப்பட்ட தமிழ் சொல்லிசைக் கலைஞர் ஆவார்.  ஈழத்தில் பிறந்த இவர், தற்போது ஐரோப்பாவில் இயங்குகிறார். 

இவரது பாடல்களில் ஈழப்போராட்டம், இடப்பெயர் வாழ்வு ஆகியனவும் கருப்பொருட்களாக அமைகின்றன.

## இசைத்தட்டு
* சிம்மாசணம்

## மேற்கோள்கள்


## வெளி இணைப்புகள்
* MC Sai live in the studio - BBC
* விலங்கு தெறிப்போம்
* KO30K
* Kanni Pennea

பகுப்பு:தமிழ் ராப் இசை
அஜித் சிங் பெய்ன்ஸ்

**அஜித் சிங் பெய்ன்ஸ்** (AJITH SINGH BAINS) என்பவர் பஞ்சாப் மற்றும் அரியானா உயர்நீதிமன்ற நீதிபதியாக இருந்தவர், மனித உரிமைச் செயல்பாட்டாளர்.
## வாழ்க்கை
அஜித் சிங் பெய்ன்ஸ்  மே 14,1922 அன்று பிறந்தவர். இவரின் தந்தைபெயர் குர்பகிஷ் சிங். இவர்1950இல் சட்டம் பயின்றார். 
## பணிகள்
ஜலந்தரில் லயல்பூர் கல்சா கல்லூரியில் 1950 முதல் 1953வரை பொருளியல்துறை விரிவுரையாளராகப் பணியாற்றினார். 1953 இல் ஓசியார்பூரில் வழக்கறிஞராகப் பணியாற்றினார். 1961ஆம் ஆண்டு முதல் சண்டிகர் உயர்நீதி மன்றத்தில் வழக்கறிஞராகப் பணியாற்றத் துவங்கினார். 1974 முதல் 1984வரை சண்டிகர் உயர்நீதிமன்றத்தில் நீதிபதியாகப் பொறுப்பேற்றார். 1985ஆம் ஆண்டு பஞ்சாப் மனித உரிமைகள் அமைப்பை நிறுவி அன்றிலிருந்து அதன் தலைவராக உள்ளார். 1992இல் இவரது பேச்சிற்காக தடா சட்டத்தின் கீழ் கைது செய்யப்பட்டார். 1996இல் குற்றமற்றவர் என்று அவ்வழக்கிலிருந்து விடுவிக்கப்பட்டு, ரூ 50,00ஐ இழப்பீடாக பெற்றார்.

## வகித்த பிற பதவிகள்
* 1985இல் பஞ்சாப் விசாரணைக் கைதிகளின் வழக்குகள் மறு ஆய்வுக் குழுவின் தலைவராகப் பணியாற்றினார்.
* 1991இல் உண்மையான கூட்டாட்சி அரசமைப்புச் சட்டம் கலந்தாய்வுக்குழுவின் தலைவர்.

## வெளி இணைப்புகள்
http://www.aapnapunjab.org/bio_bains.htm 
## மேற்கோள்

பகுப்பு:1922 பிறப்புகள்
பகுப்பு:பஞ்சாபி மக்கள்
பகுப்பு:இந்திய மனித உரிமைச் செயற்பாட்டாளர்கள்
பகுப்பு:இந்திய உயர் நீதிமன்ற நீதிபதிகள்
இயக்கவழங்கி

**இயக்கவழங்கி** *(cam )* அல்லது வணரி என்பது இயக்கவியல் இணைப்பில் சுழலும் அல்லது நழுவும் ஒரு துண்டு ஆகும். குறிப்பாக சுழல் இயக்கத்தை நேரியல் இயக்கமாக அல்லது நேரியல் இயக்கத்தை சுழல் இயக்கமாக மாற்றுவதற்கு இயக்க வழங்கி பயன்படுகிறது. பெரும்பாலும் சுழலும் சக்கரங்களின் ஒரு பகுதியாக ( உதாரணம் : மையம் பிறழ்ந்த சக்கரம் ) அல்லது அச்சுத்தண்டாக ( உதாரணம் : ஒழுங்கற்ற வடிவத்துடன் கூடிய ஒரு உருளை) இத்துண்டு செயல்படுகிறது. அதன் வட்டப்பாதையில் ஒரு நெம்புகோலை ஒன்று அல்லது ஒன்றுக்கு மேற்பட்ட புள்ளிகளில் தாக்குகிறது. இவ்வியக்க வழங்கியால் ஓர் எளிய பல்லாக இயங்கமுடியும். அவ்வாறு இயங்குகையில் நீராவிச் சம்மட்டிக்குத் ( இது ஒரு உதாரணம் ) தேவையான சக்தி துடிப்புகளை வழங்க இது பயன்படுத்தப்படுகிறது அல்லது பின் தொடரும் பகுதிக்கு  முன்னும் பின்னுமான இயக்கத்தை உண்டாக்குகிற ஒரு பிறழ்மைய வட்டு அல்லது வேறு ஏதோ ஒரு வடிவமாக இருக்கிறது. இயக்கவழங்கியை சந்திக்கின்ற அவ்வடிவம் இங்கு ஒரு நெம்புகோல் ஆகும்.

## மீள்பார்வை

வட்ட இயக்கத்திலிருந்து தலைகீழான இயக்கத்திற்கு ( சில சமயங்களில் ஊசலாடும் இயக்கத்திற்கு ) மாறியியங்கும் ஒரு சாதனமாக இயக்கவழங்கியை காணமுடியும். பொதுவாக தானூர்தித் துறையைச் சார்ந்த நெம்புருள்தண்டை இதற்கு பொதுவான உதாரணமாகும். இங்குதான் இயந்திரத்தின் வட்டவியக்கம் மற்றும் அதன் தலைகீழான இயக்கம், உருளைகளின் அடைப்பிதழை உள்ளிழுத்தலையும் வெளியேற்றுதலையும் இயக்குகிறது.

## இடப்பெயர்ச்சிப்படம்

சில இயக்கவழங்கிகளை அவற்றின் இடப்பெயர்ச்சிப்படத்தைக் கொண்டு வகைப்படுத்த இயலும். உருளியைப் பின்தொடரும் அமைப்பானது  ( இறுதியில் சுழல்சக்கரம் இணைக்கப்பட்ட ஒரு அச்சுத்தண்டு ) இயக்கவழங்கி ஓரச்சில் சுழல்கிறது என்பதை பிரதிபலிக்கிறது. இந்த விளக்கப்படங்கள் அந்தநிலையில் நிகழும் ஆர இடப்பெயர்ச்சியை கோண நிலைபாடுடன் ( வழக்கமாக பாகைகளில் ) தொடர்புபடுத்துகிறது. இடப்பெயர்ச்சி விளக்கப்படங்கள் பாரம்பரியமாக எதிர்மறை மதிப்புகள் அல்லாத வரைபடங்களாக இருக்கும் என்று கூறப்படுகின்றன.
ஒரு நிலையான திசைவேகத்தில் பின்தொடரும் அமைப்பின் இயக்கம் ஓர் இயந்திர இடைநிறுத்தத்திற்குப் பின் எழுச்சியுடன் அதே திசைவேகத்தில் திரும்புவதை படம் 2 இல் உள்ள எளிய இடப்பெயர்ச்சி விளக்கப்படம் சித்தரிக்கிறது. பின்தொடரும் அமைப்பின் இயக்கம் இயக்கவழங்கியின் மையத்தைவிட்டு விலகிச்செல்லும் போது உயர்ந்தும் இயந்திர இடைநிறுத்தம் அதன் ஓய்வுநிலை என்றும் மற்றும் திரும்புதல் இயக்கவழங்கியை நோக்கிய இயக்கம் என்றும் கொள்ளப்படுகிறது.

## மேற்கோள்கள்

## வெளிப்புற இணைப்புகள்

* Cam design pages  Creates animated cams for specified follower motions.
* How round is your circle? Contains various linkages.
* Kinematic Models for Design Digital Library (KMODDL) - Movies and photos of hundreds of working mechanical-systems models at Cornell University. Also includes an e-book library of classic texts on mechanical design and engineering.
* Introduction to Mechanisms - Cams Classification, nomenclature, motion, and design of cams; information for the course, Introduction to Mechanisms, at Carnegie Mellon University.

பகுப்பு:பொறியியல்
பகுப்பு:இயந்திரவியல்
பகுப்பு:காணொளிக் கோப்பு உள்ள கட்டுரைகள்
நற்கருணை (கத்தோலிக்கம்)

**நற்கருணை** கத்தோலிக்க திருச்சபையின் ஏழு அருட்சாதனங்களில் ஒன்றாகும். இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தினார். திருப்பலியில் அப்பம், திராட்சை இரசத்தை கடவுளுக்கு ஒப்புக்கொடுக்கும் போது இயேசுவின் உடலாகவும், இரத்தமாகவும் மாறுகிறது என்பது கத்தோலிக்கக் கிறிஸ்தவர்களின் நம்பிக்கை. நற்கருணை அருட்சாதனத்தை ஆயரோ அல்லது  குருவோ வழங்குவார். திருப்பலியில் நற்கருணை திருவிருந்தில் நற்கருணையை குரு, திருத்தொண்டர் அல்லது அருட்சகோதரிகள் வழங்குவர்.ஆலயத்தில் நுழைந்தவுடன் ரோமன் கத்தோலிக்கர்கள் நற்கருணை பேழையின் முன்பாக மண்டியிட்டு, நற்கருணையில் பிரசன்னமாகி இருக்கும் இயேசுவை வணங்கி ஆராதிக்கின்றனர். இயேசுவின் பிரசன்னத்தை உணர்த்தும் வண்ணம் நற்கருணை பேழையின் அருகில் அணையா விளக்கு ஒன்று எப்போதும் ஒளிர்ந்துகொண்டே இருக்கிறது. 
## இயேசுவின் இறுதி இராவுணவு
*முதன்மைக் கட்டுரை: [[இயேசுவின் இறுதி இராவுணவு]]*

இயேசு தனது இறுதி இராவுணவின் போது நற்கருணை அருட்சாதனத்தை ஏற்படுத்தி, அவரது நினைவாக அதை செய்ய சொன்னார். இதைப்பற்றி மத்தேயு நற்செய்தியாளர் அதிகாரம் 26, 26 முதல் 29 வரை உள்ள வசனங்களில் பின்வருமாறு குறிப்பிடப்பட்டுள்ளது.

*அவர்கள் உணவருந்திக்கொண்டிருந்தபொழுது, இயேசு அப்பத்தை எடுத்துக் கடவுளைப் போற்றி, அதைப் பிட்டுச் சீடருக்குக் கொடுத்து, "இதைப் பெற்று உண்ணுங்கள்; இது எனது உடல்" என்றார்.பின்பு கிண்ணத்தை எடுத்துக் கடவுளுக்கு நன்றி செலுத்தி அவர்களுக்குக் கொடுத்து, "இதில் உள்ளதை அனைவரும் பருகுங்கள்;ஏனெனில் இது எனது உடன்படிக்கையின் இரத்தம்; பலருடைய பாவ மன்னிப்புக்காகச் சிந்தப்படும் இரத்தம்.இனிமேல் என் தந்தையின் ஆட்சி வரும் அந்நாளில்தான் நான் உங்களோடு திராட்சைப் பழ இரசத்தைக் குடிப்பேன்; அதுவரை குடிக்கமாட்டேன் என நான் உங்களுக்குச் சொல்கிறேன்" என்றார்.
*
## ஆதாரங்கள்
கத்தோலிக்க மறைக்கல்வி- நற்கருணை அருட்சாதனம்

கத்தோலிக்க மறைக்கல்வி

நற்கருணை

பகுப்பு:அருட்சாதனங்கள்
ஒ.ச.நே - 04:30

**ஒ.ச.நே - 04:30** (*UTC-04:30*) என்பது ஒருங்கிணைக்கப்பட்ட சர்வதேச நேரத்துடன் -04:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது வெனிசுவேலாவில் மட்டும், திசம்பர் 9, 2007ஆம் ஆண்டு முதல் பயன்படுத்தப்படுகிறது. அதற்குமுன் வெனிசுவேலாவின் நேர வலயமாக *[[ஒ.ச.நே - 04:00]]* பயன்படுத்தப்பட்டது.

## வெனிசுவேலா சீர் நேரம் (ஆண்டு முழுவதும்)
* வெனிசுவேலா (பார்க்க வெனிசுவேலாவில் நேரம்)

## மேற்கோள்கள்

பகுப்பு:ஒ.ச.நே பெயர்ச்சிகள்
அருட்சகோதரி

thumb
**அருட்சகோதரி** அல்லது **அருட்கன்னியர்** என்போர் கிறித்தவத்தில் பெண் துறவியரை குறிக்கப்பயன்படும் சொல்லாகும். இவ்வகை துறவியர் பொதுவாக ஒரு சமூகமாக மடத்தில் கூடிவாழ்வர். இவர்கள் கற்பு, ஏழ்மை மற்றும் கீழ்ப்படிதல் வாக்களிப்பர். இப்பதம் கத்தோலிக்க திருச்சபை, மரபுவழி திருச்சபை, ஆங்கிலிக்கம், லூதரனியம் முதலிய கிறித்தவப்பிரிவுகளில் அதிகம் பயன்படுகின்றது. ஜைனம், பௌத்தம், தாவோயியம், இந்து முதலிய பிற சமயங்களிலும் இவ்வகையில் வாழ்வோர் உள்ளனர் என்றாலும் அவர்கள் பிற பெயர்களால் அழைக்கப்படுகின்றனர்.

இவர்கள் தவம், செபம், ஒறுத்தல் போன்ற கடவுளன்புப் பணிகளையும், கல்விக்கூடங்கள், மருத்துவமனைகள், முதியோர் இல்லங்கள், அனாதை இல்லங்கள் போன்றவை நடத்துதல் போன்ற பிறரன்புப்பணிகளையும் செய்கின்றனர். அருட்சகோதரிகளுக்கென்று பல துறவற சபைகள் உள்ளன. அவை ஒவ்வொன்றும் ஒவ்வொருவிதமான பணிகளை செய்கின்றன.

## துறவற சபைகள்
thumb|220px|வலது|பிறர் அன்பின் பணியாளர் சபை அருட்சகோதரிகள்

### கார்மேல் சபை
இச்சபையை நிறுவியர் புனித அவிலா தெரசா. லிசியே நகரின் தெரேசா, அவிலாவின் புனித தெரேசா கார்மேல் சபை அருட்சகோதரிகளில் புனிதர்களாக உயர்த்தப்பட்டவர்களில் முக்கியமானவர்கள்.

### பிறர் அன்பின் பணியாளர் சபை
இச்சபையை நிறுவியர் அருளாளர் அன்னை தெரசா.

### மாசற்ற மரியாவினுடைய மகள்கள்
இச்சபை 1987-ம் ஆண்டு அருட்பணி. அருள் ராஜ் ஒ.எம்.ஏ அவர்களால் தொடங்கப்பட்டது.

### நல்ல ஆயனுடைய அருட்சகோதரிகள்
இச்சபை 1829-ம் ஆண்டு தொடங்கப்பட்டது.

## ஆதாரங்கள்
செனான் ஆக்சி நான்மபுளோரைடு

**செனான் ஆக்சி நான்மபுளோரைடு** *(Xenon oxytetrafluoride )* என்பது XeOF4  என்ற மூலக்கூறு வாய்பாடுடன் கூடிய சேர்மமாகும். மற்ற செனான் ஆக்சைடுகளைப் போலவே செனான் ஆக்சி நான்மபுளோரைடும் அதிகபட்ச வினைத்திறனும் நிலைப்புத்தன்மையும் இல்லாமல் காணப்படுகிறது நீருடன் சேர்ந்த நீராற்பகுப்பு வினையின் போது ஐதரசன் புளோரைடு போன்ற பேரிடர் விளைவிக்கும் அளவுக்கு அபாயமானதும் அரித்துக் கரைக்கும் பண்புடைய பொருட்களையும் உற்பத்தி செய்கிறது.
 
:\rm 2XeOF_4 + 4 H_2O \longrightarrow 2Xe + 8HF + 3O_2

இவற்றுடன் சிறிதளவு ஓசோன் மற்றும் புளோரின் போன்றவையும் வினையில் உருவாகின்றன. இவ்வினை மிகவும் ஆபத்தானது என்பதை கவனத்தில் கொள்ள வேண்டும். செனான் ஆக்சி நான்மபுளோரை எல்லா சூழ்நிலைகளிலும் தண்ணீர் மற்றும் நீராவி ஆகியவற்றுடன் தொடர்பு கொள்ளாத வகையில் தனித்து வைத்திருக்க வேண்டும்.
வினைகள்
XeOF4 தண்ணீருடன் கீழ்கண்ட படிநிலைகளில் செனான் ஆக்சி நான்மபுளோரைடு வினைபுரிகிறது. 
 
:\rm XeOF_4 + H_2O \longrightarrow XeO_2F_2 + 2HF

:\rm XeO_2F_2 + H_2O \longrightarrow XeO_3 + 2HF

அபாயகரமான வெடிபொருளான XeO3 செனான் மற்றும் ஆக்சிசனாக சிதைவடைகிறது.
:\rm 2XeO_3 \longrightarrow 2Xe + 3O_2

## வெளி இணைப்புகள்
* WebBook page for XeOF4

பகுப்பு:செனான்(VI) சேர்மங்கள்
பகுப்பு:ஆக்சோ ஆலைடுகள்
பகுப்பு:அருமன் வாயு சேர்மங்கள்
பெனடிக்டா பொக்கொலி

**பெனடிக்டா பொக்கொலி** (பிறப்பு டிசம்பர் 11, 1966) என்பவர் ஒரு இத்தாலிய நாடக மற்றும் திரைப்பட நடிகராவார்.

இவர் டிசம்பர் 11, 1966இல் மிலன் நகரில் பிறந்தார். சிறுவயதிலேயே இவர் குடும்பம் உரோமைக்கு குடிபெயர்ந்தது. இவரின் தங்கை பிரிகித்தா பொக்கொலியும் ஒரு நடிகை ஆவார்.

தமது 18ஆம் அகவை முதல் இவர் தொலைக்காட்சித் தொடர்களில் நடித்து வருகின்றார். நடிகரும் இயக்குனருமான ஜியார்ஜியோ ஆல்பர்தசி இவரின் நடிப்புத்திறமையினை வெகுவாகப்பாராட்டியுள்ளார். இவரின் நடிப்பினை பல செய்தி ஊடகங்களும் பாராட்டியுள்ளன.

## படக்காட்சியகம்

Image: Crimes of the heart 01 boccoli bonesi lorenzetti.JPG|Benedicta Boccoli, Paola Bonesi and Fulvia Lorenzetti; *Crimes of the heatrh*, 1 மே 2015.
Image:Crimes of the heart 02 benedicta boccoli.jpg|சாக்சபோன் வாசிக்கும் பொக்கொலி 1 மே 2015.


## மேற்கோள்கள்


## வெளி இணைப்புகள்

*
*

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இத்தாலிய நடிகைகள்
ஒ.ச.நே - 03:30

**ஒ.ச.நே - 03:30** (*UTC-03:30*) என்பது ஒருங்கிணைக்கப்பட்ட சர்வதேச நேரத்துடன் -03:30 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும். இது கனேடிய மாகாணமான நியூஃபவுன்லாந்து மற்றும் லாப்ரடோரில், நியூஃபவுன்லாந்து சீர் நேரமாக பயன்படுத்தப்படுகின்றது.

## நியூஃபவுன்லாந்து சீர் நேரம் ([[வடக்கு அரைக்கோளம்|வடக்கு அரைக்கோள]] [[குளிர்காலம்|குளிர்காலத்தின்போது]] மட்டும்)
* கனடா
** நியூஃபவுன்லாந்து மற்றும் லாப்ரடோர் மாகாணம்
*** லாப்ரடோர் (தென்கிழக்கு பகுதிகள்)
*** நியூஃபவுன்லாந்து

## மேற்கோள்கள்

பகுப்பு:ஒ.ச.நே பெயர்ச்சிகள்
யூகின் ஓடம்

**இயூகின் பிளெசன்ட்சு ஓடம்** (*Eugene Pleasants Odum*, செப்டம்பர் 17, 1913 – ஆகத்து 10, 2002) என்பவர் ஓர் அமெரிக்க உயிரியலாளரும், சூழலியலாளரும் ஆவார். சூழல் அமைப்புச் சூழலியலின் தந்தை (Father of Ecosystem Ecology) எனப் போற்றப்படுபவர்.  ஜார்ஜியா பல்கலைக்கழகத்தில் பணியாற்றியவர்.

இவரது ”சூழலியலின் அடிப்படைகள்” என்ற நூல், இப்பயில்களத்துக்குப் புதிய சட்டகத்தை உருவாக்கியதால், சூழலியற் பயில்வைப் புரட்சிகரமாக மாற்றியது. சூழலியலை இயற்பியல், வேதியியல், புவியியல், உயிரியல் அறிவியல் புலங்களின் ஒருங்கிணைந்த பயில்களமாக்கியதோடு, நாம் வாழும் புவி தன்னியக்கம் வாய்ந்த, பல்வேறு கட்டமைப்புகளும் செயற்பான்மைகளும் உள்ள சூழல் அமைப்புகளின் இடையிணைப்புகளுடன் விளங்குவதைச் சுட்டி காட்டினார். சூழல் அமைப்புகள் சூரிய ஆற்றலைப் பயன்படுத்தி, உயிரிலிப் பொருள் ஊட்டச் சத்துகளைச் சுழற்சிப்படுத்தி, உயிரினத்துக்கும் மாந்த இனத்துக்கும் பெருந்தொண்டாற்றுகின்றன. சூழலியலுக்கு ஆற்றிய பெரும்பணிகளுக்காக அமெரிக்க அறிவியற் கல்விக்கழகத்தின் ஆய்வுத்தகைஞராக அவர் தேர்வு செய்யப்பட்டார். மேலும் நோபல் பரிசுக்கீடான சுவீடன் நாட்டு அரசுக் கல்விக்கழகத்தின் கிராஃபோர்டு பரிசு அவருக்கும் அவரது உடன்பிறப்பாளருக்கும் (எச். டி. ஓடம்) வழங்கப்பட்டது.

## எழுதிய நூல்கள்
* 1939. *Variations in the heart rate of birds: a study in physiological ecology* 
* 1953. *Fundamentals of Ecology*
* 1963. *Ecology*
* 1975. *Ecology, the link between the natural and the social sciences*
* 1983. *Basic Ecology*
* 1993. *Ecology and Our Endangered Life Support Systems*
* 1998. *Ecological Vignettes: Ecological Approaches to Dealing with Human Predicament*
* 2000. *Essence of Place*

## மேற்கோள்கள்

பகுப்பு:1913 பிறப்புகள்
பகுப்பு:2002 இறப்புகள்
பகுப்பு:அமெரிக்க சூழலியலாளர்கள்
பகுப்பு:அமெரிக்க உயிரியலாளர்கள்
பகுப்பு:கிராஃபோர்டு பரிசு பெற்றவர்கள்
தோமசு சவுந்தரநாயகம்

அருட்திரு **இம்மானுவேல் தோமசு சவுந்தரநாயகம்** (*Emmanuel Thomas Savundaranayagam*, பிறப்பு: 13 சூலை 1938) இலங்கைத் தமிழ் போதகரும், முன்னாள் ரோமன் கத்தோலிக்க யாழ்ப்பாண ஆயரும் ஆவார்.

## ஆரம்ப வாழ்க்கையும் கல்வியும்
சவுந்தரநாயகம் 1938 சூலை 13 இல் இலங்கை, ஊர்காவற்துறையில் பிறந்தார் ஊர்காவற்துறை புனித அந்தோனியார் கல்லூரியிலும், பின்னர் யாழ்ப்பாணம் சம்பத்தரிசியார் கல்லூரியிலும் கல்வி கற்றார். பின்னர் அவர் யாழ்ப்பாணம் புனித மார்ட்டின் மடப்பள்ளியிலும், அம்பிட்டி தேசிய மடப்பள்ளியிலும் (1957-64) கல்வி கற்றார். ரோம் நகரில் பரப்புரைக் கல்லூரியில் புனித இறையியலில் முனைவர் பட்டமும் பெற்றார்

## பணி
சவுந்தரநாயகம் 1963 டிசம்பரில் போதகராக நிலைப்படுத்தப்பட்டார். 1981 சனவரியில் மன்னார் மறைமாவட்டத்தில் பணியில் அமர்ந்தார். 1981 சூலையில் மடு மரியாள் ஆலயத்தில் மன்னார் ஆயராக திருநிலைப்படுத்தப்பட்டார். 1992 சூலையில் யாழ்ப்பாண ஆயராக நியமிக்கப்பட்டார். 2015 அக்டோபரில் பணியில் இருந்து இளைப்பாறினார்.

இலங்கையில் தமிழர் உரிமைகளுக்காக சவுந்தரநாயகம் குரல் கொடுத்து வந்துள்ளார். ஈழப்போரை முடிவுக்குக் கொண்டு வர வெளிநாடுகள் தலையிட வேண்டும் எனக் குரல் கொடுத்தார்.

## மேற்கோள்கள்

## வெளி இணைப்புகள்

* 

பகுப்பு:1938 பிறப்புகள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:யாழ்ப்பாணம் உரோமன்-கத்தோலிக்க ஆயர்கள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
பகுப்பு:மன்னார் மறைமாவட்ட ஆயர்கள்
வெள்ளீய அயோடைடு

**வெள்ளீய  அயோடைடு** அல்லது **வெள்ளீய (II) அயோடைடு** *(Tin(II) iodide)* என அழைக்கப்படும் கனிம வேதியியல் சேர்மத்தின் மூலக்கூறு வாய்பாடு SnI2 ஆகும். இவ்வுப்பு வெள்ளீயத்தின் அயனிகளால் ஆக்கப்பட்ட அயோடினுடைய வெள்ளீய உப்பு ஆகும்.    இதனுடைய மூலக்கூறு எடை  372,519 கி / மோல் ஆகும். திண்ம நிலையில் உள்ள இவ்வுப்பு சிவப்பு தொடங்கி சிவந்த ஆரஞ்சு வரையான நிறத்துடன் காணப்படுகிறது.  வெள்ளீய (II) அயோடைடின்  உருகுநிலை  320  பாகை செல்சியசு மற்றும் இதன் கொதிநிலை  714 பாகை செல்சியசு என்று அள்விடப்பட்டுள்ளது.

## தயாரிப்பு
2 மோலார் ஐதரோகுளோரிக் அமிலத்தில் அயோடினுடன் வெள்ளீயம் உலோகத்தை சேர்த்து சூடாக்குவதன் மூலம் வெள்ளீய (II) அயோடைடு சேர்மத்தை தயாரிக்க முடியும்.

:Sn + I2 → SnI2

## மேற்கோள்கள்


பகுப்பு:வெள்ளீய(II) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:ஒடுக்கிகள்
ஈய(IV) சல்பைடு

**ஈய (IV) சல்பைடு** *(Lead(IV) sulfide)* அல்லது **காரீய மிருசல்பைடு** என அழைக்கப்படும் இக்கனிம வேதியியல் சேர்மத்தின் மூலக்கூறு வாய்பாடு  PbS2 ஆகும். பொதுவாக அறியப்படும் காரீய சல்பைடுடன் கந்தகத்தை உயர்ந்த அழுத்தத்தில் 600 பாகை செல்சியசு வெப்பநிலைக்கு மிகாமல் வினைபுரிய வைப்பதன்மூலம் காரீய மிருசல்பைடைத் தயாரிக்க இயலும். காரீய மிருசல்பைடு வெள்ளீயமிரு சல்பைடு போலவே கேட்மியம் அயோடைடினை ஒத்த படிகங்களாகிறது. இச்செயலினால் இங்கு ஈயத்தினுடைய ஆக்சிசனேற்றநிலை 4+ என்று அளிக்கப்படுகிறது.

வெப்ப மின்பொருளான காரீய மிருசல்பைடு p வகை குறைகடத்தி எனவும் வகைப்படுத்தப்படுகிறது.

## மேற்கோள்கள்

பகுப்பு:ஈயம்(IV) சேர்மங்கள்
பகுப்பு:சல்பைடுகள்
விருபாட்சர் கோயில்

**விருபாட்சர் கோயில்** (Virupaksha Temple)  இந்தியாவில் கர்நாடக மாநிலத்தின், விஜயநகர மாவட்டத்தில், அம்பி எனுமிடத்தில் அமைந்துள்ளது. விசயநகரப் பேரரசின் தலைநகரான அம்பியில், துங்கபத்திரை ஆற்றங்கரையில்,  பெங்களூரிலிருந்து 350 கி.மீ., தொலைவில் உள்ள இக்கோயில் உலக பாரம்பரிய களங்களில் ஒன்றாக உள்ளது. விருபாட்சருக்கு அர்ப்பணிக்கப்பட்ட இக்கோயில் பொ.ஊ. ஏழாம் நூற்றாண்டில் கட்டப்பட்டது.

## படக்காட்சியகம்


File:Hampi1.jpg|விருபாட்சர் கோயில்
File:1 Virupaksha temple Gopuram Hampi Vijayanagar India.jpg|விருபாட்சர் கோயில்
File:Virupaksha Temple from the top.JPG|விருபாட்சர் கோயில்
File:Nandi at Virupaksha Temple, Pattadakal, Karnataka.jpg|விருபாட்சர் கோயில் நந்தி
File:Hampi aug09 22.jpg|விருபாட்சர் கோயில்


## மேற்கோள்கள்

## வெளி இணைப்புகள்
* விருபாட்சர் கோயில் புகைப்படங்கள், 2013

பகுப்பு:இந்துக் கோயில் கட்டிடக்கலை
பகுப்பு:ஏழாம் நூற்றாண்டு இந்துக் கோயில்கள்
பகுப்பு:இந்தியத் தொல்லியற்களங்கள்
பகுப்பு:கர்நாடகாவில் உள்ள இந்துக் கோயில்கள்
விஜயநகர மாவட்டம்
பகுப்பு:அம்பி (கர்நாடகம்)
இலித்தியம் அசைடு

**இலித்தியம் அசைடு** *(Lithium azide)* என்பது ஐதரசோயிக் அமிலத்தினுடைய இலித்தியம் உப்பு ஆகும். நிலைப்புத்தன்மை அற்ற இவ்வுப்பு நச்சுத்தன்மை கொண்டதாக உள்ளது. இலித்தியமசைடு உப்பை வெப்பப்படுத்தும்போது இலித்தியமாகவும் நைதரசனாகவும் சிதைவடைகிறது.

## தயாரிப்பு
சோடியம் அசைடுடன் இலித்தியம் நைட்ரேட்டை இடப்பெயர்ச்சி வினைக்கு உட்படுத்தினால் இலித்தியமசைடு தயாரிக்க முடியும்:

:NaN3 + LiNO3 → LiN3 + NaNO3

அல்லது சோடியம் அசைடுடன் இலித்தியம் சல்பேட்டு கரைசலைச் சேர்ப்பதன் மூலமும் தயாரிக்கலாம்:

:2 NaN3 + Li2SO4 → 2 LiN3 + Na2SO4

## மேற்கோள்கள்

## உசாத்துணை
*
*
*
*

பகுப்பு:இலித்தியம் உப்புகள்
பகுப்பு:அசைடுகள்
விமலா தேவி சக்தி பீடக் கோவில்

அன்னை சக்தியின் உடற்கூறுகளில் நாபி (தொப்புள் கொடி) அல்லது வயிற்றின் மூன்றாவது மடிப்பு விழுந்த இடமாக பூரி ஜகந்நாதர் கோவில் வளாகத்திலுள்ள விமலா தேவி (பிமலா தேவி) சன்னதி கருதப்படுகிறது. சக்தி பீடங்களில் மிகவும் முக்கியமான நான்கு ஆதி சக்தி பீடங்களில் ஒன்றாக இக்கோவில் விளங்குகிறது. ஆதி சக்தி பீடங்களில் இது தேவியின் பாதங்கள் விழுந்த இடமென்று காளிகா புராணம் கூறுகிறது. ஒரிசா மாநிலத்தில் அமைந்துள்ள சக்தி பீடத்தில், அன்னை விமலை என்ற பெயரில் எழுந்தருளியிருக்கிறாள். ஜகந்நாதபுரியின் முக்கிய தேவதையாக விமலாதேவி கருதப் பெறுகிறாள். பக்தர்கள் இந்த பீடத்தை நோக்கி வந்தவண்ணம் உள்ளனர்.

## விமலா தேவி சன்னதி
ஒடிசாவின் பூரி ஜகந்நாதர் கோவில் வளாகத்தில் தென்மேற்கு மூலையில் ரோஹிணி குண்ட் அருகே விமலா தேவியின் சன்னதி அமைந்துள்ளது. இந்தப் புகழ் பெற்ற பூரி தலத்தில் முதன்முதலில் குடியேறியவள் அன்னை விமலை. அவளுக்கு அங்கே சக்தி பீடம் அமைந்திருந்தது. இந்தத் தலத்தில் குடி கொள்ள எண்ணினார் ஸ்ரீ ஜகந்நாதர். அப்போது இந்தத் தலத்தினுள் ஜகந்நாதர் வர வேண்டுமானால், ஒரு நிபந்தனைக்கு உட்பட வேண்டும் என்றாள் விமலை. அதன்படி, எந்த நிவேதனப் பொருளானாலும் முதலில் விமலைக்கே வழங்கப்பட வேண்டும் என்பது வழக்கமாயிற்று. மேலும், துர்க்காஷ்டமி அன்று, ஜகந்நாதர் நள்ளிரவில் திருப்பள்ளி கண்ட பிறகு, இந்த பீடத்தில் ஆடு பலியிடப்படுவதும், அதன் பின்னர் ரத்தக் கறை உடனே கழுவப்பட்டு வெட்டுண்ட ஆட்டின் மிச்சங்கள் பின் வாசல் கதவு வழியாக வெளியேற்றப்படுவதும், பின்னர் கோயில் சுத்தம் செய்யப்படுவதும் இங்கே வழக்கமானது.

இந்தத் தலத்தில் வரலாற்று அதிசயங்கள் பல நிகழ்த்திக் காட்டினாள் அன்னை விமலை. இன்றும் பூரி தலத்துக்கு வரும் பக்தர்கள், அன்னை விமலையை வணங்கி, தங்கள் மனதிலுள்ள குறைகள் அகன்று, மன பாரம் அனைத்தும் நீங்கப் பெறுகின்றனர்.

அடுத்து, விஜயா என்னும் சன்னதி. இதே அம்மன் மாதிரியே தான் விமலாவும் எனக்கூறுகின்றனர். லலிதா சஹஸ்ரநாமத்தில் இருப்பது போலவே விஜயாவும் விமலாவும் பக்கத்து பக்கத்தில் இருந்து அருளை வழங்கும் அருமையான திருவிடம்.

## இவற்றையும் பார்க்கவும்
# காமாக்யா கோவில்
# காளிகாட் காளி கோயில்
# ஆதி சக்தி பீடங்கள்
# சக்தி பீடங்கள்
# தாராதாரிணி சக்தி பீடக் கோவில்

## வெளி இணைப்புகள்
* www.shaktipeethas.org 
* www.shaktipith.com 
* அம்மனின் 51 சக்தி பீடங்கள் - தினமலர் கோயில்கள்

## மேற்கோள்களும் குறிப்புகளும்

பகுப்பு:ஆதி சக்தி பீடங்கள்
பகுப்பு:இந்தியாவிலுள்ள அம்மன் கோயில்கள்
ஆதி சக்தி பீடங்கள்

**ஆதி சக்தி பீடங்கள்** என்றும் "சார் சக்தி தாம்கள்" என்றும் அழைக்கப்படும் நான்கு சக்தி கோவில்கள் பற்றி காளிகா புராணத்தில் கூறப்பட்டுள்ளது. இந்து சமயத்தில் சாக்த மதப் பிரிவினர் இக்கோவில்களுக்குச் சென்று வணங்குவதை வழக்கமாகக் கொண்டுள்ளனர். சாக்த பிரிவைச் சேர்ந்தோர் மட்டுமல்லாது பலரும் வழிபடும் கோவில்களாக இந்த நான்கு தலங்களும் விளங்குகின்றன.

## காளிகா புராணத்திலுள்ள ஆதி சக்தி பீடங்கள் பற்றிய ஸ்தோத்திரம்

பிமலா பாத கண்டச்ச, ஸ்தன கண்டச்ச தாரிணி,
காமாக்‌ஷ்யா யோனி கண்டச்ச, முக்க கண்டச்ச காளிகா
அங்க ப்ரத்யங்க ஸங்கேன விஷ்ணு சக்ர க்‌ஷைதா நச்ச.

இதில் கூறப்படும் நான்கு கோவில்கள் இருப்பிடம் - உடல் பகுதி - தேவியின் பெயர் என்ற வரிசையில் தரப்பட்டுள்ளன.

# பூரி ஜகந்நாத் கோயில் வளாகத்தின் உள்ளே, ஒடிசா (விமலா தேவி சக்தி பீடக் கோவில்) – பாதம் - விமலா தேவி
# பெர்ஹாம்பூர், ஒடிசா (தாராதாரிணி சக்தி பீடக் கோவில்) – மார்பகங்கள் - தாரா தாரிணி
# கவுகாத்தி, அசாம் (காமாக்யா கோவில்) - யோனி - காமாக்யா தேவி
# கொல்கத்தா, மேற்கு வங்கம் (காளிகாட் காளி கோயில்) – முகம் - தக்‌ஷிண காளிகா

## இவற்றையும் பார்க்கவும்
# காமாக்யா கோவில்
# காளிகாட் காளி கோயில்
# விமலா தேவி சக்தி பீடக் கோவில்
# சக்தி பீடங்கள்
# தாராதாரிணி சக்தி பீடக் கோவில்

## வெளி இணைப்புகள்
* www.shaktipeethas.org 
* www.shaktipith.com 
* அம்மனின் 51 சக்தி பீடங்கள் - தினமலர் கோயில்கள்

## மேற்கோள்களும் குறிப்புகளும்

பகுப்பு:ஆதி சக்தி பீடங்கள்
பகுப்பு:சக்தி பீடங்கள்
பகுப்பு:அம்மன் கோயில்கள்
ஒ.ச.நே + 05:45

**ஒ.ச.நே + 05:45** (*UTC+05:45*) என்பது ஒருங்கிணைக்கப்பட்ட சர்வதேச நேரத்துடன் +05:45 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.
இது நேபாளத்தின் சீர் நேரமாக பயன்படுத்தப்படுகிறது.

## சீர் நேரமாக பயன்படுத்தும் நாடுகள் (ஆண்டு முழுவதும்)
### தெற்கு ஆசியா
* நேபாளம் - 1986ஆம் ஆண்டு முதல் நேபாள சீர் நேரமாக பயன்படுத்தப்படுகிறது.
** இது காட்மாண்டூவின் இடைநிலை நேரமான *ஒ.ச.நே + 05:41:16* ஐ அடிப்படையாகக் கொண்டு வரையருக்கப்பட்டதாகும்.

## மேற்கோள்கள்

பகுப்பு:ஒ.ச.நே பெயர்ச்சிகள்
ஒ.ச.நே + 05:40

**ஒ.ச.நே + 05:40** (*UTC+05:40*) என்பது ஒருங்கிணைக்கப்பட்ட சர்வதேச நேரத்துடன் +05:40 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

இது சில சமயங்களில் 1986ஆம் ஆண்டு வரை நேபாளத்தின் சீர் நேரமாக பயன்படுத்தப்பட்ட, காட்மாண்டூவின் இடைநிலை நேரமான *ஒ.ச.நே + 05:41:16 ஐ (85°19'கிழக்கு [[நிலநிரைக்கோடு|நிலநிரைக்கோட்டின்படி]])* குறிக்கப் பயன்படுத்தப்பட்டது.

1986ஆம் ஆண்டு முதல் (பிக்ராம் ஆண்டு - 2043), நேபாள சீர் நேரமாக *ஒ.ச.நே + 05:45* பயன்படுத்தப்படுகிறது.

## மேற்கோள்கள்

பகுப்பு:ஒ.ச.நே பெயர்ச்சிகள்
தந்திர சூடாமணி

**தந்திர சூடாமணி** (*Tantra Chudamani*)  என்பது சமக்கிருதத்தில் எழுதப்பட்ட தந்திரங்கள் (மந்திர தந்திரங்கள்) அடங்கிய ஒரு நூலாகும். தந்திர நூல்கள் பல இருப்பினும் அவற்றிற்கெல்லாம் சூடாமணி போல் விளங்குவதால் இந்நூல் இப்பெயர் பெற்றது. இந்த நூலில் உள்ள ’’பீட நிர்ணய தந்திர தோத்திரத்தின்’’ படியே அம்மனின் 51 சக்தி பீடங்கள் கண்டறியப்படுகின்றன. சக்தி பீடங்கள் பற்றிய குறிப்புகள் பல நூல்களில் இருந்தாலும் அவற்றிலெல்லாம் தெளிவான குறிப்புகள் இல்லை. இந்நூலில் சக்தி பீடத்தின் பெயர், அங்குள்ள தேவியின் பெயர், அங்குள்ள பைரவரின் பெயர் மற்றும் தேவியின் உடல் பகுதி ஆகியவை தெளிவாக விளக்கப்பட்டுள்ளது.

இந்த பீட நிர்ணய தந்திர தோத்திரத்தில் சிவபெருமான் தேவியிடம் சக்தி பீடங்கள் பற்றிக் கேட்க, தேவியே தனக்குரிய சக்தி பீடங்கள் பற்றிக் கூறுவதாக அமைந்துள்ளது.

## இவற்றையும் பார்க்கவும்
# காமாக்யா கோவில்
# ஆதி சக்தி பீடங்கள்
# மகா சக்தி பீடங்கள்

## மேற்கோள்கள்

## வெளி இணைப்புகள்
* www.shaktipith.com 

பகுப்பு:சக்தி பீடங்கள்
ராசலீலை

[thumb|300px| ராசலீலை, பிரேம் மந்திர், [பிருந்தாவனம்]]
[thumb|ராசலீலையில் ஈடுபடும் [கிருட்டிணன்|பாலகிருஷ்னர் மற்றும் ராதை , 19ஆம் நூற்றாண்டு ஓவியம், ராஜஸ்தான்]]

**ராச லீலை** (Rasa lila)  (சர்வதேச சமசுகிருத ரோமனாக்க அரிச்சுவடி **) () என்பது ஸ்ரீகிருஷ்ணர் கோகுலத்தில் வளர்ந்து கொண்டிருந்த போது கோபியர் மற்றும் ராதையுடன்  ஆடிய ஆட்டங்களே ராச லீலை என்பர். இது குறித்து பாகவத புராணம், *கீத கோவிந்தம்* போன்ற சமசுகிருத மொழி இலக்கியங்களில் விரிவாக கூறுகிறது. கதக் மற்றும் மணிப்புரி நடனங்கள் ராச லீலை அடிப்படையில் வளர்ந்தது.

ராச லீலை என்பதற்கு அழகுணர்ச்சியுடன் ஆடுவது என்று பொருள்.

இரவு நேரத்தில் பாலகிருஷ்ணரின் புல்லாங்குழல் இசை கேட்டு மயங்கிய கோபியர்கள் தத்தமது வீடுகளை விட்டு வெளியே வந்து, பாலகிருஷ்ணருடன் தனிமையில் இரவு முழுவதும் ராசலீலை நடனத்தில் ஈடுபடுவர்.

## மேற்கோள்கள்

* *Music in traditional Indian theatre: special reference to Raas Leela*, by Rani Balbir Kaur. Shubhi Publications, 2006. .

## நூல்கள்
**Rasa – Love Relationships in Transcendence*, by Swami B.V. Tripurari ()
**Theatre and Religion on Krishna's Stage*, by David Mason, New York: Palgrave, 2009
*"Essays on Indo-Aryan Mythology", by Narayan Aiyangar, 1898 () ()

## வெளி இணைப்புகள்

* Raslila at பிரித்தானிக்கா கலைக்களஞ்சியம்
* What is Rasa Lila 

பகுப்பு:இந்திய நடனங்கள்
பகுப்பு:கிருட்டிணன்
வாலிகொண்டா போர்

**வாலிகொண்டா போர்** (*Battle of Valikondah*) என்பது இந்தியாவில் ஆதிக்கம் செலுத்த விரும்பிய பிரெஞ்சு இராணுவத்திற்கும், ஆங்கிலேய இராணுவத்திற்கும் இடையே 1751 ஆம் ஆண்டு நடைபெற்ற போரைக் குறிக்கிறது.

## வரலாறு

1751 ஆம் ஆண்டு ஆங்கிலேயருக்கும் (முகம்மது அலியின் உதவியுடன்), பிரெஞ்சுப் படையினருக்கும் (சந்தா சாகிப் உதவியுடன்) தமிழ்நாட்டில், தற்போதைய பெரம்பலூர் மாவட்டத்தில் அமைந்துள்ள இரஞ்சன்குடிகோட்டை முன் இப்போர் இடம்பெற்றது. இக்கோட்டையின் அருகில் உள்ள வாலிகொண்டா என்ற ஊரின் பெயரில் இப்போர் அழைக்கப்பட்டாலும், இரஞ்சன்குடிக்கோட்டையிலேயே போர் இடம்பெற்றது. ஆரம்பத்தில் பிரெஞ்சுப் படையினர் வெற்றி பெற்றிருந்தாலும், இறுதிப் போரில் பிரித்தானியப் படையினர் உள்ளூர் முசுலிம்களின் உதவியுடன் வென்றனர்.

## மேற்கோள்கள்

பகுப்பு:இந்தியப் போர்கள்
பகுப்பு:பிரித்தானியக் கிழக்கிந்தியக் கம்பனி போர்கள்
பகுப்பு:1751 நிகழ்வுகள்
பகுப்பு:ஆற்காடு நவாப்கள்
*
பகுப்பு:பெரம்பலூர் மாவட்டம்
பகுப்பு:தமிழகப் போர்கள்
ஒ.ச.நே + 04:51

**ஒ.ச.நே + 04:51** (*UTC+04:51*) என்பது ஒருங்கிணைக்கப்பட்ட சர்வதேச நேரத்துடன் +04:51 ஐ ஈடுசெய்யப் பயன்படுத்தப்படும் ஒரு இனங்காட்டி ஆகும்.

1955ஆம் ஆண்டு வரை இது **[[பம்பாய் நேரம்|பம்பாய் நேரமாகப்]]** பயன்படுத்தப்பட்டது. 1884ஆம் ஆண்டு உருவாக்கப்பட்ட பிரித்தானிய இந்தியாவின் இரண்டு அதிகாரப்பூர்வ நேர வலயங்களுள் இதுவும் ஒன்று (மற்றொன்று கல்கத்தா நேரம்).

## மேற்கோள்கள்

## உசாத்துணை
* 

பகுப்பு:ஒ.ச.நே பெயர்ச்சிகள்
பேத்தா

**பேத்தா** அல்லது **பேத்தை மீன்** அல்லது **பேத்தையன் மீன்** அல்லது **முள்ளம்பன்றி மீன்** (porcupinefish) என்பது ஒரு வினோதமான கடல் மீனினமாகும். இவை ஆழம் குறைந்த கடல் பகுதியில் வாழ்கின்றன. இம்மீன் தன் உடலைப் பத்து மடங்கு பருமன் உள்ளதாக மாற்றிக்கொள்ளும் திறன் வாய்ந்தது. நீர் அல்லது காற்றைக்கொண்டு தனது உடலை ஊதிப்பெருக்கும் ஆற்றல்வாய்ந்தது. சில சமயங்களில் காற்றை நிரப்பிக்கொண்டு இரப்பர் பந்துபோல கடலில் மிதக்கும். ஏதாவது பறவை இதைப் பிடித்தாலும் இது ஊதிப்பெருகுவதால் இதை விழுங்க இயலாமல் விட்டுவிடும். இது மெதுவாக நீந்தக்கூடியது. இம்மீனின் உடலில் முட்கள் காணப்படுகின்றன. இம்மீன் ஊதிப்பெருகும்போது இந்த முட்கள் விறைத்து நிற்கும். சாதாரண நிலையில் இம்மீனின் முட்கள் படுக்கை நிலையில் இருப்பதால் இது நீந்தும்போது எந்த இடைஞ்சலும் ஏற்படுவதில்லை. இது ஒரு நச்சு மீன் எனபதால் இதை பெரும்பாலான மீன்கள் உண்பதில்லை. மீறி உண்டால் இது ஊதிப் பெருகி விழுங்கும் மீனின் தொண்டையில் சிக்கி அந்த மீனைக் கொன்றுவிடும்.

## மேற்கோள்

பகுப்பு:நீர்வாழ் விலங்குகள்
பகுப்பு:கடல்வாழ் உயிரினங்கள்
பகுப்பு:மீன்கள்
அச்சல் குமார் ஜோதி

**அச்சல் குமார் ஜோதி** (*Achal Kumar Jyoti*, பிறப்பு: 23 சனவரி 1953) என்பவர் இந்திய ஆட்சிப் பணி அதிகாரி ஆவார். 1975-ம் ஆண்டில் குஜராத் மாநிலத்தில் இந்திய ஆட்சிப் பணி அதிகாரியாக பணியாற்றத் துவங்கி பல்வேறு பொறுப்புகளை வகித்து கடந்த 2013-ம் ஆண்டு ஜனவரி மாதம் ஓய்வு பெற்றார். 2015 மே 13 இல் இவர் மூன்று இந்தியத் தேர்தல் ஆணையர்களில் ஒருவராக நியமிக்கப்பட்டார்.

## பணி விவரம்
அச்சல் குமார் ஜோதி குஜராத் தலைமைச் செயலாளராக 2013-ஆம் ஆண்டு வரை பணியாற்றினார். அவர் 1999 முதல் 2004 வரை, கண்ட்லா துறைமுக அறக்கட்டளை தலைவராகவும், சர்தார் சரோவர் நர்மதா நிகாம் நிறுவனத்தின் மேலாண்மை இயக்குனராகவும் பொறுப்பு வகித்தார். 2013-இல் தலைமைச் செயலர் பதவியில் இருந்து ஓய்வு பெற்ற பின்னர் குஜராத் மாநில லஞ்ச ஒழிப்புத்துறை ஆணையராகப் பதவி அமர்த்தப்பட்டார்.

## மேற்கோள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1953 பிறப்புகள்
பகுப்பு:இந்தியத் தலைமை தேர்தல் ஆணையர்கள்
அட்சய பாத்திரம் அறக்கட்டளை

**அட்சய பாத்திரம் அறக்கட்டளை** (Akshaya Patra Foundation)  இந்தியாவில் செயல்படும்  லாப நோக்கமற்ற அறக்கட்டளையாகும். இது இந்தியாவில் உள்ள பள்ளிகளுக்கு மதிய உணவை சமைத்து, அரசு நடத்தும் பள்ளிகளுக்கே நேரில் சென்று வழங்குகிறது. இவ்வறக்கட்டளை 2000ஆம் ஆண்டில் துவக்கப்பட்டது. குழந்தைகள் பசிக் கொடுமையால் கல்வி பெறுவது தடைபடுவதை தடுக்கும் நோக்கில் அட்சய பாத்திரம் அறக்கட்டளை செயல்படுகிறது.பக்திவேதாந்த சுவாமி பிரபுபாதா அவர்களின் கனவை நனவாக்கும் முயற்சியால் **அட்சய பாத்திரம் அறக்கட்டளை** துவக்கப்பட்டது.

## நோக்கங்கள்
*வகுப்பறையில் பசிக் கொடுமையை நீக்குவது
*பள்ளிகளில் மாணவர் சேர்க்கை மேலும் கூட்டுவது.
*சமுகத்தில் சாதிகளுக்கிடையே வேற்றுமை நீக்குவது. 
*ஊட்டச்சத்து உணவை வழங்குதல் 
*மகளிர்க்கு அதிகாரமளித்தல்

## குறிக்கோள்
இந்தியாவில் பசியினால் கல்வி மறுக்கப்படக்கூடாது 

## இலக்கு
2020ஆம் ஆண்டுக்குள் 50 இலட்சம் குழந்தைகளுக்கு மதிய உணவு வழங்குதல்

## மதிய உணவுத் திட்டம்
கல்வி மேம்பாட்டிற்கும், வகுப்பறை பசிக்கொடுமை நீங்கவும் இந்திய அரசு இரண்டு முக்கிய திட்டங்களை வகுத்தது. 
#  அனைவருக்கும் கல்வி இயக்கம் மற்றும்  
# மதிய உணவுத் திட்டம் (Mid-Day Meal Scheme)  (MDMS)

அட்சய பாத்திரம் அறக்கட்டளையானது மதிய உணவுத் திட்டத்தை, பத்து மாநிலங்களில், நாள் ஒன்றுக்கு 10,000 அரசுப் பள்ளிகளில் படிக்கும் 14 இலட்சம் மாணவ மாணவியர்க்கு மதிய உணவை நேரில் சென்று வழங்கி வருகிறது. இவ்வறக்கட்டளை இந்திய அரசு மற்றும் மாநில அரசுகளின் உதவியுடன், நாட்டில் 22 மையப்படுத்தப்பட்ட நவீன சுகாதாரமான சமையலறைகளுடன், சத்தான உணவை சமைத்து, அரசுப் பள்ளி மாணவர்களுக்காக வழங்குகிறது.

## காலக்கோடு

## மேற்கோள்கள்

## வெளி இணைப்புகள்
* அட்சய பாத்திரம் அறக்கட்டளையின் அதிகாரப்பூரவ இணையதளம்
*  அட்சய பாத்திரம், தமிழ்நாடு
* ஐக்கிய அமெரிக்காவில் அட்சய பாத்திரம் 
* Shri Madhu Pandit Dasa
* முகநூலில் அட்சய பாத்திரம் அறக்கட்டளை 
* சுட்டுரையில் அட்சய பாத்திரம் அறக்கட்டளை
* அட்சய பாத்திர அறக்கட்டளையின் காணொளி காட்சி

பகுப்பு:இந்தியத் தொண்டு நிறுவனங்கள்
பகுப்பு:சமூக சேவை அமைப்புகள்
பகுப்பு:காந்தி அமைதிப் பரிசு பெற்றவர்கள்
உலோக ஐதராக்சைடு

**உலோக ஐதராக்சைடுகள்** *(Metal hydroxides)* என்பது  உலோகங்களுடன் ஈரணு ஐதராக்சைடு அயனி சேர்ந்திருப்பதைக் குறிக்கிறது.

உலோக ஐதராக்சைடுகள் யாவும் வலுவான காரங்கள் என்றும் அழைக்கப்படுகின்றன. பல பொதுவான உலோக ஐதராக்சைடுகள், ஐதராக்சைடு அயனிகளால் ஆனவை மற்றும் அவை குறிப்பிட்ட அந்த உலோகத்தின் அயனிகளால் மட்டுமே உருவாக்கப்பட்டிருக்கும். எடுத்துக்காட்டாக சோடியம் ஐதராக்சைடு தண்ணீரில் கரையும்போது அதிலிருந்து சோடியம் அயனிகளும் ஐதராக்சைடு அயனிகளும் உருவாகின்றன. உலோக ஐதராக்சைடுகளை கரைக்கும்போது முற்றிலுமாக அயனியாகின்றன என்பதாலேயே அவை வலுவான காரங்கள் எனப்படுகின்றன. உலோக ஐதராக்சைடுகளின் காரகாடித்தன்மைச் சுட்டெண் (pH) 7 இற்கு மேல் உள்ளதால் இவை காரங்கள் என அடையாளம் தரப்படுகின்றன. அயனிகள் மின்சாரத்தைக் கடத்தும் என்பதால் உலோக ஐதராக்சைடுகள் கரைக்கப்படும் போது அவை மிகநன்றாகவே மின்சாரத்தை கடத்துகின்றன. 
 
## எடுத்துக்காட்டுகள்

*அலுமினியம் ஐதராக்சைடு
*பெரிலியம் ஐதராக்சைடு
*கோபால்ட்(II) ஐதராக்சைடு
*தாமிரம்(II) ஐதராக்சைடு
*கியூரியம் ஐதராக்சைடு
*தங்கம்(III) ஐதராக்சைடு
*இரும்பு(II) ஐதராக்சைடு
*பாதரச(II) ஐதராக்சைடு
*நிக்கல்(II) ஐதராக்சைடு
*வெள்ளீய(II) ஐதராக்சைடு
*யுரேனைல் ஐதராக்சைடு
*துத்தநாக ஐதராக்சைடு
*சிர்க்கோனியம்(IV) ஐதராக்சைடு

### கார உலோக ஆக்சைடுகள்

*இலித்தியம் ஐதராக்சைடு
*சோடியம் ஐதராக்சைடு
*பொட்டாசியம் ஐதராக்சைடு

### வேறுசில உலோக ஐதராக்சைடுகள்

*காலியம்(III) ஐதராக்சைடு
*ஈய(II) ஐதராக்சைடு
*தாலியம்(III) ஐதராக்சைடு
*தாலியம்(I) ஐதராக்சைடு

## மண்ணில் உலோக ஐதராக்சைடுகளின் பங்கு

மண்ணில் இருக்கும் தாவர குப்பைகள் சிதைவடையும்போது பெருமளவில் இயற்கை பீனால்கள் வெளிவிடப்படுகின்றன. இயற்கைத் தாவரங்களில் இருந்து கிடைக்கும் பீனாலின் அளவைவிட இது அதிகமென்று  கருதப்படுகிறது. இறந்த தாவரப்பொருட்கள் சிதைவடையும்போது  சிக்கலான கரிமச் சேர்மங்களை மெதுவாக ஆக்சிசனேற்றம் அடையச்செய்கின்றன அல்லது அவற்றை சக்கரைகள் அல்லது அமினோ சக்கரைகள் போன்ற சிறிய மூலக்கூறுகளாகச் சிதைக்கின்றன.

## மேற்கோள்கள்

பகுப்பு:உலோகங்கள்
பகுப்பு:ஐதராக்சைடுகள்
தேசிய அருங்காட்சியகக் கழகம் (இந்தியா)

**தேசிய அருங்காட்சியகக் கழகம்**, (National Museum Institute of the History of Art, Conservation and Museology) கலைகளின் வரலாற்றை பாதுகாத்தல், அவைகளை இளம் தலமுறையினர்களுக்கு கற்பித்தல், பயிற்சி அளித்தல், அருங்காட்சியகங்களை நிர்வகித்தல் மற்றும் பராமரித்தல் குறித்தான கல்வி வழங்குவதே இதன் நோக்கமாகும். இவ்வமைப்பு சங்கங்கள் பதிவுச் சட்டம், 1860இன் படி பதிவு செய்யப்பட்டு 27 சனவரி 1989ஆண்டில்  துவக்கப்பட்டது. இக்கல்வி நிறுவனம் இந்திய அரசின்  கலாச்சார அமைச்சகத்தின் கீழ் செயல்படுகிறது.  இக்கழகம் 28 ஏப்ரல் 1989 ஆண்டு முதல் நிகர்நிலைப் பல்கலைகழகமாக அங்கீகரிக்கப்பட்டுள்ளது. இந்திய பாரம்பரிய கலைகள் குறித்தான பயிற்சிகள் மற்றும் ஆய்வுகள் தேசிய அருங்காட்சியகக் கழகத்தில் பயிற்றுவிக்கப்படுகின்றன. இக்கழகம் தேசிய அருங்காட்சியக வளாகத்தில் அமைந்துள்ளதால், அதன் ஆய்வகங்கள், நூலகங்கள், தொழில் நுட்ப வசதிகளைத் தேசிய அருங்காட்சியக கழக மாணவர்கள் பயன்படுத்திக் கொள்ள வசதியாக உள்ளது.

## படிப்புகள்
கலைகளின் வரலாறு மற்றும் அருங்காட்சியகங்களை நிர்வகித்தல் மற்றும் மேம்படுத்தல் தொடர்பாக, முதுநிலை படிப்புகளும், ஆய்வுப் படிப்புகளும் உள்ளன. மேலும் வெளிநாட்டு அருங்காட்சியகங்களுடன் புரிந்துணர்வு ஒப்பந்தங்கள் மூலம் மாணவர்கள் வெளிநாட்டு அருங்காட்சியகங்களை பார்வையிட வசதியாக உள்ளது. ஆய்வு மாணவர்களுக்கு மாதம் ரூபாய் 12,000 உதவித் தொகை வழங்கப்படுகிறது.

## மேற்கோள்கள்

## வெளி இணைப்புகள்
* அதிகாரப்பூர்வமான இணையதளம் 
* http://www.employmentnews.gov.in/10-59.pdf

பகுப்பு:நிகர்நிலைப் பல்கலைக்கழகங்கள்
பகுப்பு:தில்லியில் கல்வி
ஈயக் கார்பனேட்டு

**ஈயக் கார்பனேட்டு** (*lead carbonate*) என்பது PbCO3 என்ற மூலக்கூறு வாய்பாடு கொண்ட ஒரு வேதியல் சேர்மமாகும். ஈய அசிட்டேட்டு மற்றும் கார்பன்டை ஆக்சைடு ஆகியவற்றைப் பயன்படுத்தி தொழிற்சாலைகளில் ஈய கார்பனேட்டு தயாரிக்கப்படுகிறது.
 
இயற்கையில் இது ஈயக்கரிகை அல்லது செருசைட்டு என அழைக்கப்படும் தாதுப்பொருளாக காணப்படுகிறது.

## கார்பனேட்டு

அடிப்படையான ஈய கார்பனேட்டுகள் மற்றும் அதனுடன் தொடர்புடைய ஏராளமான கார்பனேட்டுகள் இயற்கையில் காணப்படுகின்றன:
* வெள்ளை ஈயம், அடிப்படை ஈயக் கார்பனேட்டு, 2PbCO3·Pb(OH)2
* சானோனைட்டு, PbCO3·PbO
* 3PbCO3·Pb(OH)2·PbO
* PbCO3·2PbO
* NaPb2(OH)(CO3)2
* ஈய இல்லைட்டு, 2PbCO3·PbSO4·Pb(OH)2

## பெருமளவில் தயாரித்தல்
கார்பன் டைஆக்சைடு வாயுவை குளிர்ந்த நீர்த்த ஈய அசிட்டேட்டு கரைசலில் செலுத்தி பெருமளவில் ஈய  கார்பனேட்டு தயாரிக்கப்படுகிறது. அல்லது கார்பனேட்டு உப்பைவிட குறைந்த கரைதிறன் கொண்ட ஈய உப்பை அமோனியம் கார்பனேட்டுடன் சேர்த்தும் இதனைத் தயாரிக்கலாம். தாழ்ந்த வெப்பநிலையில் வினை நிகழ்த்தப்பட்டால் காரத்தன்மை கொண்ட ஈய கார்பனேட்டு உருவாவதைத் தடுக்கலாம்.

## பயன்பாட்டு விதிமுறைகள்
ஐரோப்பிய நாடுகளில் இச்சேர்மத்தை விநியோகிக்கவும் பயன்படுத்தவும் தடை விதிக்கப்பட்டுள்ளது.

## மேற்கோள்கள்

## வெளி இணைப்புகள்
*International Chemical Safety Card 0999

பகுப்பு:ஈயம்(II) சேர்மங்கள்
பகுப்பு:கார்பனேட்டுகள்
ரூபன் (விவிலியம்)

thumb|right|'''ரூபன்''' எனும் பெயர்.
தொடக்க நூல் குறிப்பிடுவதன்படி, **ரூபன்** (; ) யாக்கோபுவினதும் லேயாவினதும் மூத்ததும் முதல் மகனும் ஆவார். இவர் இசுரயேலிய ரூபன் கோத்திரத்தின் தந்தையாவார்.

## சொல்லிலக்கணம்
ரூபன் என்பதற்கு தோரா இரு வேறு விளக்கங்களைத் தருகின்றது. இதன்படி, யாவேப் பாரம்பரியமும் எலோகிம் பாரம்பரியமும் வேறுபட்ட விளக்கம் தருவதாக அறிஞர்கள் குறிப்பிடுகின்றனர்.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்
நோனாதெக்கேன்

**நோனாதெக்கேன்** *(Nonadecane)* என்பது CH3(CH2)17CH3, என்ற மூலக்கூறு வாய்பாடு கொண்ட ஆல்க்கேன் ஐதரோ கார்பன் சேர்மம் ஆகும். இதனுடைய மூலக்கூறு வாய்பாடை சுருக்கமாக C19H40  . என்றும் எழுதுவர்.

## மேற்கோள்கள்

## வெளிப்புற இணைப்புகள்
* Material Safety Data Sheet for Nonadecane
* http://www.ars-grin.gov/cgi-bin/duke/chemical.pl?NONADECANE 

பகுப்பு:ஆல்கேன்கள்
பகுப்பு:நீரகக்கரிமங்கள்
ஆக்டாதெக்கேன்

**ஆக்டாதெக்கேன்** *(Octadecane)* என்பது CH3(CH2)16CH3.என்ற மூலக்கூறு வாய்பாடு கொண்ட ஆல்க்கேன் ஐதரோ கார்பன் சேர்மம் ஆகும். இதனுடைய மூலக்கூறு வாய்ப்பாட்டை சுருக்கமாக C18H38 என்றும் எழுதுவர்.

## வெளிப்புற இணைப்புகள்
* Material Safety Data Sheet for Octadecane 
* http://www.ars-grin.gov/cgi-bin/duke/chemical.pl?OCTADECANE 

பகுப்பு:ஆல்கேன்கள்
பகுப்பு:நீரகக்கரிமங்கள்
யூதா (யாக்கோபுவின் மகன்)

thumb|right|250px|''யூதாவும் தாமரும்''

தொடக்க நூல் குறிப்பிடுவதன்படி, **யூதா** என்பவர் (, , *யெகுடா*, **) யாக்கோபுவினதும் லேயாவினதும் நான்காவது மகன் ஆவார். இவர் இசுரயேலிய யூத குலத்தின் தந்தையாவார். இவருடைய பெயரே யூத அரசு, யூதேயா மாகாணம், யூதர் ஆகிய சொற்களுக்கு மறைமுக பெயர்க்காரணமாகியது. 

## சொல்லிலக்கணம்
யூதா என்பதன் எபிரேயம், *யெகுதா* (יהודה), இது "நன்றி செலுத்தல்" அல்லது "புகழ்தல்" என்று பொருள்படும். இது பெயர்ச்சொல்லான Y-D-H (ידה) என்பதன் மூலமாகும். இதன்படி, "நன்றிக்கு" அல்லது "புகழ்ச்சிக்கு" என பொருள் வழங்கும். யூதாவின் பிறப்பு தொடக்க நூலில் 29:35 இல் குறிப்பிடப்பட்டுள்ளது. இவரது பிறப்பால் மகிழ்ந்த லேயா உரத்த குரலில் "இப்போது ஆண்டவரை நான் மாட்சிப்படுத்துவேன்," என்றார். இதில் "ஆண்டவரை நான் மாட்சிப்படுத்துவேன்," என்பதிலுள்ள எபிரேயப் பதம் *ஒடே* (אודה) என்பது *யெகுடா* என்பதன் ஒத்த மூலத்தையே கொண்டுள்ளது.

## வாழ்க்கை
யூதா தன் தந்தையின் கட்டளையை மீறி ஒரு கானானியப் பெண்ணை மணந்தார். அவர்களுக்கு ஏர், ஓனான் மற்றும் சேலா ஆகிய மூன்று மகன்கள் பிறந்தனர். ஏர், தாமர் என்ற பெண்ணை மணந்து கொண்டார். ஆனால் கடவுளின் பார்வையில் ஏர் கொடியவனாக இருந்ததால் கடவுள் அவரைக் கொன்றார். பிறகு இஸ்ரயேலிய வழக்கப்படி, தாமர் ஓனானின் மனைவியானார். ஆனால் ஓனான் தன் கடமையைச் செய்யவில்லை. இதனால் கடவுள் அவரையும் கொன்றுவிட்டார். தன் மகன்கள் இருவரும் இறந்ததைக் கண்டு அச்சமுற்ற யூதா, தன் கடைசி மகன் சேலாவை தாமருக்கு திருமணம் செய்து வைக்காமல் காலம் தாழ்த்தினார். இதனால் யூத வழிமரபைக் காக்கும் பொருட்டு தாமர், ஒரு வேசிப்பெண் வேடத்தில் சென்று யூதாவுடன் உறவுகொண்டார். இதன்மூலம் பெரேசு மற்றும் செரா ஆகிய இரட்டையர்கள் பிறந்தனர். அவர்களில் பெரேசு மெசியாவின் முதுபெரும் தந்தை என்று ரூத் புத்தகம் கூறுகிறது.

## குடும்ப மரம்

## உசாத்துணை

பகுப்பு:யாக்கோபுவின் பிள்ளைகள்